# Associació Valenciana d'Agricultors

L'Associació Valenciana d'Agricultors és un sindicat de llauradors de València. Fou fundat el 1977. Declara tenir uns vint mil associats i es qualifica de reformista i moderat. És una de les organitzacions que integren l'Asociación Agraria de Jóvenes Agricultores, que actua a nivell de l'Estat espanyol. L'organització emprèn una doble representació. D'una banda, articula la seva representació a nivell local a través de més de 200 delegats. D'altra banda, té una representació sectorial, mitjançant una Junta Directiva i la coordinació de 25 sectors d'agricultura i ramaderia. La seva seu central es troba al carrer Guillem de Castro, número 79 (València).
El seu president actual (2016) és Cristóbal Aguado Laza. Com agrupació professional, vol defendre els interessos des llauradors, organitza cursos de perfeccionament, vol contribuir a la millora de la qualitat de vida dels agricultors i fer lobbisme al nivell regional, nacional i europeu. Va ser criticada per ser més atenta als interessos dels latifundaris per fomentar la venda de camps en operacions lucratiues d'especulació immobilària que la defensa d'una agricultura durable. Es consolida com un grup de pressió front a l'administració amb ideologies proteccionistes en un marc típicament lliurecanvista.
El 2003 i el 2006, amb l'ajut del Partit Popular de la Comunitat Valenciana va organitzar una manifestactió sota el lema Agua para todos en pro del pla hidrològic nacional amb el suport financer de la Generalitat Valenciana. L'acte i el finançament públic va rebre molta crítica de l'oposició valenciana i des de Catalunya. El 2014, l'actual president de l'AVA va tenir un parlament davant Lo Rat Penat al qual va advertir contra les intencions colonialistes que pogueren vindre des de Catalunya igual com va acusar el govern central de maltractar el País Valencià i la «discriminació hidràulica».

## Referències

* ↑ «Quienes somos» (en castellà). AVA-ASAJA. [Consulta: 26 març 2012].
* ↑ «Organigrama» (en castellà). AVA-ASAJA. [Consulta: 26 març 2012].
* ↑ «Jordi Sebastià defensa les peticions de l'Associació Valenciana d'Agricultors en el Parlament Europeu». Coalició Compromís, 28-01-2016.
* ↑ Navarro i Valls, 2015.
* ↑ Garulo, p. 8
* ↑ «'La Cierval vol aigua de l'Ebre per als seus negocis d'especulació urbanística' Declaracions del responsable de Medi Ambient d'ERPV, Lluís Seguí». VilaWEb, 07-11-2002.
* ↑ Badenes, Jesús «Les segones plebiscitàries «Els èxits electorals del PP valencià, malgrat que Zapatero governava Espanya, van situar Francisco Camps i els "bons valencians" per sobre del bé i del mal. Els valencians, pel simple fet de ser-ho, se situaven per sobre de totes les lleis»». Diari de Girona, 13-09-2015.
* ↑ Anuari territorial de Catalunya 2003. Barcelona: Institut d'Estudis Catalan, 2004, p. 253-254. ISBN 9788472837461.
* ↑ «Aguado: «Ni colonialismo catalán ni 'per a ofrenar glòries a España'» El presidente de AVA exige en Lo Rat Penat que «el Gobierno no nos maltrate» y pide un gran pacto político por la agricultura» (en castellà). Levante - El Mercantil Valenciano, 21-01-2014.

## Bibliografia

* Garulo i Palau, Susana. Universitat Oberta de Catalunya. Mobilitzacions del sector agrari Valencià: Llauradors de l'arròs en el Parc Natural de l'Albufera (pdf), juny del 2012, p. 8.
* Navarro i Valls, Enric «Carta abierta a l'associació Valenciana d'Agricultors» (en castellà). Prisma informativo, 30-12-2015.

## Enllaços externs

* Associació Valenciana d'Agricultors - Lloc web oficial